434 66 



i Længdestammerne; men i alt Fald i den ene af disse saaes Luftsøjler at flyde eller strømme 

 ud fra den forreste Luftsæk. 



Endelig kan et lille Forsøg her omtales. For at prøve om Tracheernes Vægge 

 kunde antages at have nogen Betydning for Luftens Svinden indeni Tracheerne, knustes en 

 Larve under Dækglas i Vand , hvorved den i dens Traclieer indesluttede Luft kom til at 

 ligge som frie Luftdraaber, hver paa ca. 5"" Diameter. I Løbet af det første Quarter saaes 

 ingen Forandring i Henseende til disse Draabers Størrelse, men derefter svandt de temmelig 

 raskt, idet de enten beholdt den runde Skiveform eller (formedelst Fastklæben til Glasbordel?) 

 fik en uregelmæssigt quadratisk eller mere lineær Form med urene Begrændsningslinjer; 

 imidlertid gik Svindingen for sig stødvis eller rykvis, og den lineære Draabe sprang først 

 i to Smaastykker, før den helt svandt. 



Den her givne Fremstilling af Luftens Kommen og Svinden har kun Hensyn til 

 selve Larven og dennes forskjellige Stadier. Endnu staaer tilbage at fremstille, hvorledes 

 det gaaer den i Larven indesluttede Luft ved Forvandlingen til Puppe. 



Den 28. April 1883 iagttog jeg en Puppeforvandling. I Løbet af den Time, som 

 gik forud for Forvandlingen, skinnede Længdestammerne snart tydeligt igjennem Overhuden 

 (luftfyldte), snart kun utydeligt (serumfyldte). Ligefør Forvandlingen vare de helt luftfyldte, 

 men under selve Akten, som kun tog en halv Minut, blev Puppen lufttom, med undtagelse 

 af Nakkerørene, og Luften dreves i alt Fald for største Delen ud af Kroppen , og optoges 

 foruden i Nakkerørene navnlig i den fra Corethra-Puppen bekjendte Flydekugle mellem Vinge- 

 skederne og Brystets Underside; ogsaa i de udtrukne forreste Luftsække og i de udtrukne 

 Længdeslammer fandtes nogen, om ikke megen Luft. Luften i Luftsækkene svandt helt 

 bort i Vandet, omend langsomt, hvorimod der i Begyndelsen ikke var nogen Forandring at 

 mærke paa Luften i Længdestammerne. Først efter halvanden Times Forløb var ogsaa 

 Svindingen her kjendelig. Naturligvis fyldtes Puppens Tracheesystem efterhaanden med Luft. 



Som før omtalt, har jeg ogsaa iagttaget en Forvandling den 8. Maj 1884. Endnu 

 medens Larvehuden sank ned gjennem Vandet, saaes der megen Luft mellem Vingeskederne 

 (Flydekuglen); men først senere fyldtes Puppens Trachee-Længdestammer, og i lang Tid var 

 der ingen Luft i Svømmebladene. Nakkerørene vare fulde af Luft, og en ganske lille Luft- 

 draabe traadte ud gjennem Spidsen af det ene af disse , som laa i Vandskorpen. 1 Larve- 

 huden, hvori Trachee-Længdestammerne fandtes hele, endende med de forroste Lnftsække, 

 var der, da de undersøgtes en halv Time efter Forpupningen, kun Luft i de lo Længde- 

 slammer, ikke i Luftsækkenc. 



